สรุปความแข็งแกร่ง ISUZU แบรนด์รถปิกอัพที่ร้อนแรง ยากที่ใครจะตามทัน
ในช่วงที่เศรษฐกิจผันผวน ราคาน้ำมันแพงขึ้นอย่างต่อเนื่อง แต่..เชื่อหรือไม่ว่า 10 เดือนแรกของปี 2565 ตลาดรถยนต์มียอดขายรวม 698,305 คัน  เติบโตถึง 17.1% เมื่อเทียบกับช่วงเวลาเดียวกันของปีก่อน
2 ธ.ค. 2565

สรุปความแข็งแกร่ง ISUZU แบรนด์รถปิกอัพที่ร้อนแรง ยากที่ใครจะตามทัน
ISUZU X ลงทุนแมน
ในช่วงที่เศรษฐกิจผันผวน ราคาน้ำมันแพงขึ้นอย่างต่อเนื่อง
แต่..เชื่อหรือไม่ว่า 10 เดือนแรกของปี 2565 ตลาดรถยนต์มียอดขายรวม 698,305 คัน 
เติบโตถึง 17.1% เมื่อเทียบกับช่วงเวลาเดียวกันของปีก่อน
และประเภทรถที่ผลักดัน ให้อุตสาหกรรมรถยนต์เมืองไทย เติบโตสวนกระแสเศรษฐกิจได้อย่างเกินคาด
ก็คือรถปิกอัพ ที่ใน 10 เดือนแรกของปี 2565 มียอดขายรวม 323,625 คัน 
เติบโต 19.1% เลยทีเดียวหากเทียบกับปีก่อน
เหตุผลมาจาก เมื่อสถานการณ์โควิด 19 คลี่คลายลง 
ระบบเศรษฐกิจที่เคยหยุดชะงัก ก็กลับมาเคลื่อนไหวตามปกติ 
หลายคนมองหารถปิกอัพคันใหม่ เพื่อใช้ทำธุรกิจ, เกษตรกรรม, ขนส่ง และอีกสารพัดมากมาย
รู้หรือไม่..ใน 10 เดือนแรกของปีนี้ คนไทยเลือกซื้อรถปิกอัพแบรนด์ใดมากที่สุด
ISUZU มียอดขาย 148,784  คัน     
Toyota มียอดขาย  121,606 คัน 
Ford  มียอดขาย 26,414 คัน
ที่น่าสนใจคือ ISUZU ไม่ใช่แค่มียอดขายเป็นอันดับหนึ่ง ในตลาดรถปิกอัพในเมืองไทยแค่ในปีนี้
แต่..เกือบจะทุก ๆ ปีเลยก็ว่าได้ที่ ISUZU มียอดขายเป็นอันดับหนึ่งมาโดยตลอด
ทำไมใคร ๆ ถึงเลือกซื้อรถปิกอัพ ISUZU ?
ลงทุนแมนจะสรุปให้ฟัง
อุตสาหกรรมรถปิกอัพเมืองไทยมีขนาดที่ใหญ่มาก คิดเป็นราว ๆ 50% จากยอดขายรถยนต์ทั้งหมดในแต่ละปี
อีกทั้งประเทศไทยเองก็เป็นฐานการผลิตรถปิกอัพ 1 ตัน อันดับ 1 ของโลก ด้วยยอดการผลิต 365,216 คัน ในปีที่ผ่านมา
สิ่งที่ตามมากับความยิ่งใหญ่นี้ก็คือ หลายค่ายรถต่างผลิตรถปิกอัพมาสร้างยอดขายให้ตัวเอง
ผลดีเลยตกมาอยู่ที่ลูกค้า เมื่อมีรถปิกอัพหลายรุ่นให้เลือกเปรียบเทียบ ก่อนตัดสินใจซื้อ
โดยการเปรียบเทียบนั้น เสียงส่วนใหญ่ก็เลือกที่จะซื้อรถปิกอัพของ ISUZU  
เหตุผลเพราะ ISUZU รู้ดีว่า หากลูกค้าจะเลือกซื้อรถปิกอัพ 1 คัน ลูกค้าต้องการอะไร
จากนั้นก็ตอบสนองให้ครบทุกความต้องการ โดยแบ่งออกมาเป็น 5 เรื่องหลัก ๆ
1. สร้างรถปิกอัพที่มีคุณภาพสูง คุ้มค่า ซึ่งตรงนี้เองที่ทำให้ ISUZU ได้รับการจัดอันดับว่า เป็นรถปิกอัพยอดเยี่ยมจากหลายสถาบันชั้นนำ เช่น 9 รางวัลยอดเยี่ยมแห่งปี “CAR OF THE YEAR 2022” จาก กระทรวงอุตสาหกรรม แบรนด์รถปิกอัพที่น่าเชื่อถือสูงสุดประจำปี 2565 จากนิตยสาร BrandAge
2. มีหลายรุ่น หลายระดับราคา ตอบโจทย์ลูกค้า ทั้งการใช้งานพาณิชย์ จนถึงเป็นปิกอัพ Lifestyle
3. ด้วยสมรรถนะของตัวรถและมีความคงทน ทำให้ขายต่อมือสองได้ง่าย แถมได้ราคาดี
4. รถปิกอัพหลายรุ่นประหยัดน้ำมัน เมื่อเปรียบเทียบกับคู่แข่งหลายแบรนด์
5. มีศูนย์บริการ 366 สาขาทั่วประเทศ ทำให้ลูกค้าอุ่นใจ
โดยความเคลื่อนไหวล่าสุดของ ISUZU ก็คือการเปิดตัวรถปิกอัพรุ่นใหม่
ที่ชื่อว่า NEW! ISUZU D-MAX MAGIC EYEs ที่กลายเป็นกระแสในวงการรถปิกอัพเมืองไทย
เหตุผลที่รถรุ่นนี้ได้รับความสนใจตั้งแต่ ISUZU ประกาศเปิดตัว
นั่นก็คือการติดตั้ง ระบบช่วยเหลือผู้ขับขี่ Advanced Driver Assistance Systems (ADAS) ที่ถือเป็นครั้งแรกในตลาดรถปิกอัพเมืองไทย ที่มีการติดตั้งเทคโนโลยีความปลอดภัยนี้
ซึ่งเทียบเท่ารถยนต์ระดับ Top Class เลยทีเดียว
โดยระบบความปลอดภัยของ NEW! ISUZU D-MAX MAGIC EYEs ที่เป็นไฮไลต์ก็คือ มีการติดตั้งกล้องหน้าคู่ 3D Imaging Stereo Camera ที่ช่วยตรวจจับวัตถุด้านหน้าอย่างรวดเร็ว และแม่นยำ 
โดยมีเรดาร์ 2 จุด พร้อมกับมีจุดเซนเซอร์ 8 จุดรอบคัน
ทำให้ผู้ขับขี่รู้สึกปลอดภัยในทุกการขับขี่ และทุกสภาพถนนที่ต้องเผชิญ
และถ้าถามว่าการผลิตรถรุ่นนี้ออกสู่ตลาด 
สะท้อนให้เราเห็นอะไรในแนวคิดการทำธุรกิจของ ISUZU
เรื่องนี้น่าจะมีหลายคำตอบ แต่คำตอบที่เห็นได้ชัดเจนที่สุด
แม้ ISUZU จะเป็นผู้นำในอุตสาหกรรมรถปิกอัพเมืองไทยมาหลายปี  
แต่..ไม่เคยหยุดนิ่งที่จะพัฒนารถปิกอัพของตัวเอง เพื่อตอบโจทย์ลูกค้าในทุกยุคทุกสมัย
และไม่ใช่เพื่อแข่งขันกับคู่แข่งในตลาด
เพราะ..คู่แข่งของผู้นำตลาดไม่ใช่ค่ายรถอื่น ๆ แต่คือตัวของ ISUZU เองต่างหาก